Diari Oficial de la Generalitat Valenciana


Sumari del DOGV 8559, del 30-05-2019 (2019/5481)

Extracte de la Resolució de 23 de maig de 2019, del president de l'Institut Valencià de Cultura, per la qual es convoquen subvencions destinades a la producció i edició discogràfica durant els mesos de gener a novembre de 2019.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5481


Data del document
:   23-05-2019

Organisme emissor
:   Institut Valencià de Cultura

Tipus de document
:   Extracte

Descriptors 

:   * ajuda pública

Extracte de la Resolució de 23 de maig de 2019, del president de l'Institut Valencià de Cultura, per la qual es convoquen subvencions destinades a la producció i edició discogràfica durant els mesos de gener a novembre de 2019. [2019/5481]  
BDNS (identif.): 457875.  
De conformitat amb allò previst en els articles 17.3 b) i 20.8 a) de la Llei 38/2003, de 17 de novembre General de Subvencions, es publica l'extracte de la convocatòria el text complet del qual es pot consultar en la Base de Dades Nacional de Subvencions:  
http:www.pap.minhap.gob.es/bdnstrans  
  
Primer. Finalitat, objecte i condicions de les ajudes  
Convocar per a l'exercici de 2019 les subvencions a la producció i edició discogràfica, en el marc de les competències de l'Institut Valencià de Cultura, amb la finalitat d'impulsar d'afavorir l'edició i producció discogràfica d'obres musicals de compositors i intèrprets valencians, en l'àmbit competencial de la Generalitat.  
Podran ser beneficiaris d'aquestes ajudes les empreses discogràfiques o els professionals que complisquen els requisits establits en l'article 2.4.2 de l'Ordre 33/2016, de 18 de juliol, de la Conselleria d'Educació, Investigació, Cultura i Esports (DOGV 7832, 20.07.2016).  
  
Segon. Finançament de les ajudes  
L'import màxim del conjunt de les ajudes convocades no podrà superar els 70.000 € previstos en la línia de subvenció S6426000, inclosa en el capítol IV del pressupost de l'Institut Valencià de Cultura.  
  
L'import màxim individual de cada ajuda ascendirà a 5.000 € i en cap cas podrà superar el 50 per cent del cost total del projecte de producció i edició discogràfica presentat.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils, a comptar des de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a l'Institut Valencià de Cultura, per via telemàtica, a través del registre electrònic accessible des de la URL http://ivc.gva.es/  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I en aquesta convocatòria, i acompanyant-se del resum del projecte i de la fitxa pressupostària, ajustats als models disponibles en la pàgina web http://ivc.gva.es/ i amb els documents o qualificacions a què fan referència, fonamentalment:  
a) Descripció del projecte musical a registrar (contingut musical / intèrprets)  
b) Memòria de l'activitat i calendari d'execució del projecte  
c) Declaració d'ajudes de minimis rebudes durant els dos exercicis fiscals anteriors i durant l'exercici fiscal en curs  
d) Memòria explicativa del pla de distribució i comercialització respecte dels productes discogràfics per als quals se sol·licita ajuda, tant en suport físic (CD/DVD) com a través de plataformes digitals  
  
e) Catàleg de l'empresa o societat editora.  
f) Prova de l'enregistrament en format digital. També es podran aportar les partitures o els textos del material a enregistrar per a valorar la qualitat i interès  
g) Alta en Cens d'Empresaris, Professionals i Retenidors o alternativament l'alta en l'Impost d'Activitats Econòmiques (IAE), on conste la qualificació de l'activitat econòmica (epígraf de producció i/o edició discogràfica corresponent), per a la qual se sol·licita la subvenció.  
  
  
Quart. Comissió tècnica de valoració  
La comissió tècnica de valoració s'ajustarà al que s'estableix en l'article 6, epígraf 3.3, de l'ordre bases reguladores.  
  
Cinqué. Criteris de valoració de les sol·licituds  
A) Projecte musical a registrar, fins a un màxim de 45 punts i amb el següent desglossament:  
- Interés i qualitat del projecte, fins a un màxim de 35 punts.  
- Nombre d'intèrprets, fins a un màxim de 5 punts  
- Nombre d'obres de recuperació del patrimoni musical valencià o de creació contemporània valenciana, fins a un màxim de 5 punts  
  
B) Trajectòria professional dels intèrprets, fins a un màxim de 30 punts i amb el següent desglossament:  
- Activitat professional continuada dels intèrprets titulars que intervenen en l'enregistrament, fins a un màxim de 10 punts  
- Projecció nacional i internacional dels intèrprets titulars que intervenen en l'enregistrament, durant l'any 2019, fins a un màxim de 10 punts   
- Intèrprets, grups o formacions que realitzen festivals o cicles de concerts propis, tenen segell discogràfic, organitzen cursos o activitats formatives complementàries, fins a un màxim de 10 punts  
  
C) Experiència en producció i edició discogràfica de l'empresa sol·licitant, fins a un màxim de 25 punts i amb el següent desglossament:  
- Catàleg de l'empresa discogràfica editora, fins a un màxim de 20 punts  
- Memòria de distribució i comercialització nacional i internacional de la producció discogràfica que se sol·licita, fins a un màxim de 5 punts.  
  
Sisé. Resolució de la convocatòria  
Haurà d'ajustar-se al contingut de l'article 7 de l'Ordre bases reguladores, i el termini de resolució i publicació serà de sis mesos des de la publicació de la convocatòria.  
  
Seté. Obligacions de les persones beneficiàries  
a) Comunicar per escrit a l'Institut Valencia de Cultura l'acceptació de l'ajuda en un termini no superior als quinze dies hàbils següents al dia de la publicació de la resolució de concessió en el Diari Oficial de la Generalitat Valenciana.  
b) Dur a terme en el projecte discogràfic per al qual es va sol·licitar la subvenció, i comunicar qualsevol canvi que es produïsca en el projecte discogràfic, abans de la seua realització, que haurà d'aprovar-se expressament per la presidència de l'Institut Valencià de Cultura.  
  
Huité. Justificació i pagament de les ajudes  
El pagament de l'ajuda concedida es farà d'una sola vegada, mitjançant transferència bancaria al compte assenyalat en el model de domiciliació bancaria (annex II) presentat juntament amb l'acceptació, sempre que l'edició discogràfica s'haja realitzat d'acord amb el projecte presentat i es justifiquen correctament les despeses directes ocasionades.  
  
La justificació de la subvenció adoptara la forma de compte justificatiu i s'ajustara al que s'estableix en l'article 12.2 de l'ordre bases reguladores, per un import mínim de la subvenció concedida i s'integrara amb els documents següents:  
a) Una memòria detallada de l'activitat realitzada i dels resultats obtinguts, ajustada al model disponible en la pagina web http://ivc.gva.es/.  
b) Una memòria econòmica justificativa del cost de l'activitat realitzada  
  
Nové. Concurrència de fonts de finançament  
S'ajustaran al que s'estableix en l'article 15 de l'ordre de bases reguladores, i es tindrà en compte que les ajudes concedides mitjançant aquesta convocatòria estan acollides al regim de minimis establit en el Reglament UE 1407/2013, de la Comissió, de 18 de desembre de 2013 (DOUE L 352, 24.12. 2013), relatiu a l'aplicació dels articles 107 i 108 del Tractat de funcionament de la Unió Europea (TFUE) a les ajudes de minimis.  
  
Desé. Incompliments, responsabilitat i règim sancionador  
  
L'Institut Valencià de Cultura es reserva igualment la possibilitat de modificar o deixar sense efecte la subvenció en cas d'incompliment d'alguna de les obligacions imposades als beneficiaris, contemplades en aquesta resolució i altra normativa d'aplicació, en els terminis i condicions assenyalats, observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
  
Onzé. Annexos  
La present resolució inclou tres annexos que es relacionen a continuació:  
- Annex I. Sol·licitud d'ajuda econòmica per a la producció i edició discogràfica en la Comunitat Valenciana.  
- Annex II. Domiciliació bancaria.  
- Annex III. Acceptació de la subvenció i compromís de compliment d'obligacions.  
  
Dotzé. Entrada en vigor  
Aquesta resolució entrara en vigor l'endemà de ser publicada en el Diari Oficial de la Generalitat Valenciana.  
  
Tretzé. Recursos  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, s'hi podrà recórrer, potestativament, en reposició, davant del president de l'Institut Valencià de Cultura, o caldrà plantejar-hi, directament, un recurs contenciós administratiu davant jutjats contenciosos administratius de València en els terminis legalment establits a aquest efecte.  
  
València, 23 de maig de 2019.- El president de l'Institut Valencià de Cultura: Vicent Marzà Ibáñez.